Държавен вестник, бр. 55, 2020 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  55
Чл. 153. (1) При несъгласие на търговски 
участник с представените резултати той 
има право да подаде възражение на имейл 
operations@ibex.bg до 13,30 ч. в деня за търговия.
(2) Операторът изпраща отговор на търгов­
ския участник до 16,00 ч. в първия работен 
ден след деня на търговия.
(3) Подаването на възражение не осво­
бождава съответния търговски участник от 
задълженията му, възникнали от участието 
му на пазарния сегмент.
Раздел ХIV
Задължения за продавачите и купувачите
Чл. 154. Всеки търговски участник е об­
вързан с резултатите от борсовата сесия в 
съответствие с подадената от него оферта.
Чл. 155. Всеки търговски участник е длъжен 
да изпълни задълженията си в съответствие с 
физическия и финансовия сетълмент, породени 
от подадената от него оферта.
Раздел ХV
Графици
Чл. 156. След приключване на всяка бор­
сова сесия за всеки търговски участник, 
реализирал сделки на пазарен сегмент „Ден 
напред“, се регистрират графици за обмен в 
съответствие с правилата по чл. 91, ал. 2 от ЗЕ 
и Инструкцията за известяване и валидиране 
на търговски и производствени графици ден 
напред, публикувана на интернет страницата 
на ЕСО – ЕАД.
Г л а в а  ш е с т а
ПРАВИЛА ЗА ТЪРГОВИЯ НА ПАЗАРЕН 
СЕГМЕНТ „ДВУСТРАННИ ДОГОВОРИ“
Раздел I
Организация на търговията
Чл. 157. Търговски участници със статус 
„активен“ за пазарен сегмент „Двустранни 
договори“ и сключили стандартизиран договор 
за покупко-продажба на електрическа енергия, 
при спазване разпоредбите на тези правила, 
могат да сключват сделки за покупко-продажба 
на електрическа енергия в резултат на:
1. иницииране и/или участие на търг на 
екран „Търгове“;
2. подаване на оферта/и на екран „Непре­
късната търговия“.
Чл. 158. Офертите за покупка и продажба 
на екраните за търговия на пазарен сегмент 
„Двустранни договори“ се подават при съ-
образяване със следното:
1. офертите са анонимни с изключение 
на иницииращата оферта при търг на екран 
„Търгове“, където инициаторът на търга се 
обявява предварително;
2. при подаване на оферта, за която не е 
налично свободно изискуемо обезпечение съ­
гласно изискванията на глава седма, офертата 
се отхвърля автоматично от електронната 
система за търговия – двустранни договори, 
наричана по-нататък ЕСТ-ДД;
3. всяка оферта за покупка или продаж­
ба, подадена в ЕСТ-ДД, представлява твърд 
ангажимент и е обвързваща за търговския 
участник, подал съответната оферта;
4. всеки търговски участник може да подаде, 
промени или анулира своята/своите оферта/и 
за покупка или продажба преди крайния срок 
за подаване на оферти; при две или повече 
подадени оферти с еднакви офертни цени с 
приоритет е офертата, която е постъпила в 
по-ранен момент в ЕСТ-ДД.
Чл. 159. За всяка оферта:
1. минималната мощност е 1 (един) MW за 
продуктите на екран „Непрекъсната търговия“, 
а за продуктите на екран „Търгове“ е съглас­
но посоченото от инициатора в заявлението 
за иницииране на търг, но не по-малко от 
1 (един) MW;
2. минималната стъпка за мощност e 
1 (един) MW;
3. минималната цена е 0,01 BGN/MWh;
4. минималната стъпка за цена e 0,01 
BGN/MWh.
Раздел II
Стандартизиран договор за покупко-продажба 
на електрическа енергия
Чл. 160. Търговските участници на пазарен 
сегмент „Двустранни договори“ сключват 
стандартизиран договор за покупко-продажба 
на електрическа енергия с всички търговски 
участници, с които искат да сключват сделки 
за покупко-продажба на екраните за търговия.
Чл. 161. Стандартизиран договор за по­
купко-продажба на електрическа енергия, 
наричан по-нататък СДППЕЕ:
1. е стандартизиран договор, образец от 
който е публикуван на интернет страницата на 
БНЕБ – EАД, и е задължителен за спазване;
2. може да бъде сключен само между 
търговски участници на пазарен сегмент 
„Двустранни договори“;
3. урежда правата и задълженията на 
страните в резултат на сключени сделки за 
покупко-продажба на електрическа енергия 
на екраните за търговия.
Чл. 162. С подписване на СДППЕЕ всеки 
търговски участник се съгласява, че за всяка 
сделка за покупко-продажба на електрическа 
енергия, сключена между страните, количе­
ството, цената и предварително заложените 
условия относно разплащания, обезпечения, 
прекратяване и неустойки ще се отразяват в 
допълнителни споразумения и индивидуал­
ните условия към тях.
Чл. 163. След сключване на СДППЕЕ всяка 
от страните изпраща на оператора сканирано 
копие на двустранно подписания договор на 
адрес otc.operations@ibex.bg.